Mandag aften kl. ca. 20.05 blev en 19-årig mand, der oprindeligt kommer fra Thailand kontaktet af en ung mand på knallert. Den 19-årige mand holdt på Lille Torv i Farsø foran Vesthimmerlands Sprogskole, fordi han skulle hente sin bror og tante. Manden på knallerten truede den 19-årige med en kniv til at udlevere bilnøglerne og sin pung med 200 kr. Manden på knallerten sagde samtidig til den 19-årige, at han aldrig skal vise sig i Farsø mere. Politiet betragter episoden som et røveri og har følgende signalement af knallertkøreren: Han beskrives som 20 år, 180 cm høj. han bar en sort styrthjelm med røde striber. Desuden var beskrives knallerten også som sort med noget rødt på. Nordjyllands Politi kan kontaktes på telefon 114. Desuden kørte manden afsted på knallerten med bilnøglerne, så den står på Lille Torv i Farsø endnu.
En 19-årig thailandsk mand blev truet til at udlevere bilnøgler og kontanter og aldrig vise sig i Farsø mere, da han holdt og ventede i sin bil. Politiet leder efter yngre mand på knallert.